Bugun Andijonda hukumatimiz tomonidan 2015-2016 yillarda qabul qilingan qaror va farmoyishlar asosida mamlakatimizning eksport salohiyatini oshirish, bunda meva-sabzavot mahsulotlarini eksportga chiqarish hajmlari va turlarini ko‘paytirishni amalga oshirish maqsadida "Hududiy meva-sabzavot yarmarkasi" ish boshladi. Tashkil etilgan yarmarkada viloyatning barcha tumanlaridagi bog‘dorchilik, sabzavotchilik va uzumchilik fermer ho‘jaliklari hamda 34ta eksportyor korxonalar ishtirok etmoqda. Hududiy yarmarkaning ochilish marosimida so‘z olgan viloyat hokimi Shuhratbek Abdurahmonov ushbu yarmarka fermer va va tadbirkorlar tomonidan o‘z mahsulotlarini mahsulotlarini taqdim etish, eksport geografiyasini kengaytirish, qishloq ho‘jaligi mahsulotlarini sotish bozorlarini va yangi horijiy hamkorlarni topishda keng imkoniyat berishi haqida ma’lumot berdi. Elmurod Ermatov, Andijon.